**Všeobecne záväzné nariadenie   
 č. 2 /2017**

**o určení  miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je Obec Fačkov**

Obec Fačkov na základe ust. § 6 ods. 2 zákona č. 369/1990 Zb. o obecnom zriadení v znení neskorších predpisov a § 20 ods. 2 a 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva toto všeobecne záväzné nariadenie (ďalej len ,,VZN“).

**Článok 1**

**Základné ustanovenie**

1) Predmetom všeobecne záväzného nariadenia je určenie miesta a času zápisu detí do 1. ročníka základnej školy v zriaďovateľskej pôsobnosti Obce Fačkov.

**Článok 2**

**Plnenie povinnej školskej dochádzky**

1. Povinná školská dochádzka sa plní v základných školách, stredných školách a v školách pre žiakov so špeciálnymi výchovno–vzdelávacími potrebami.
2. zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole.

3) Zápis sa musí uskutočniť v termíne od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku.

**Článok 3**

**Určenie miesta a času zápisu**

1. Obec Fačkov určuje pre základnú školu vo svojej zriaďovateľskej pôsobnosti miesto a čas zápisu na plnenie povinnej školskej dochádzky nasledovne:
2. zápis do 1. ročníka základnej školy sa uskutoční v priestoroch Základnej školy Fačkov, Fačkov 190 v termíne od 01. apríla do 30. apríla v príslušnom roku.
3. presný dátum a čas zápisu stanoví riaditeľka základnej školy a v nadväznosti na zverejnenie termínu ho oznámi najneskôr 15 dní pred začiatkom zápisu na verejne prístupnom mieste v škole, na informačnej tabuli obce a na internetovej stránke obce.
4. Zákonný zástupca dieťaťa môže zapísať dieťa do 1. ročníka iba na jednu školu.
5. Zákonný zástupca dieťaťa je povinný predložiť pri zápise osobné údaje:

a) meno, priezvisko, dátum narodenia, rodné číslo, miesto narodenia, národnosť,   
 štátne občianstvo, trvalé bydlisko dieťaťa

b) meno, priezvisko, adresa zamestnávateľa, trvalé bydlisko zákonných zástupcov.

**Článok 4**

**Záverečné ustanovenia**

1. VZN č. 2/2017 o určení  miesta a času zápisu dieťaťa na plnenie povinnej školskej dochádzky v základnej škole, ktorej zriaďovateľom je Obec Fačkov bolo prerokované a schválené Obecným zastupiteľstvom obce Fačkov uznesením č. 56/2017 dňa 26.10. 2017

**Článok 5**

**Účinnosť**

Toto nariadenie nadobúda účinnosť 15- tym dňom od jeho vyvesenia na úradnej tabuli Obce Fačkov.

Vo Fačkove, dňa 09. 10. 2017

v.r. Miroslav Čerňanec

starosta obce

**Návrh VZN Schválené VZN**

Vyvesený dňa: 11.10.2017 ................................... Vyvesené dňa: 04.11. 2017 ...................................

pečiatka, podpis pečiatka, podpis

Zvesený dňa: 26.10.2017 ................................... Zvesené dňa: 20.11.2017 ...................................

pečiatka, podpis pečiatka, podpis